bavarian-nlp/barwiki-20250901 huggingface dataset:
Reglgress

De Reglgress (dt.: Regelgröße) is de duach Reglung konstant oda gezuid vaendali za hoitnde Gress. Iah gwinschda Weat is da "Soiweat" (oda de "Fiahrungsgress", wenn zeidli vaendali), iah momentana Weat is da "Istweat", aa: "Prozessweat".
Beispui.
Ba ana Hoazung mid Theamostat is de Reglgress de Temparatua van ghoazdn Raum. Ban Tempomat vo om Auto is de Gschwindigkeit de Reglgress.
Powiat Mielecki

Da Powiat Mielecki is a Powiat ("Kroas") in dd poinischn Woiwodschoft Karpatnvoaland. Da Powiat hod a Fläch vo 880,21 km², af dea 136.235 Eihwohna lem (Stond: 30. Juni 2012) .
Gmoana.
Da Powiat umfossd zehn Gmoana, dovo a Stodgmoa, zwoa Stod- und Landgmoana sowia siem Landgmoana.
Gawłuszowice

Gawłuszowice is a Doaf sowia Siez vo da gleinaming Landgmoa im Powiat Mielecki vo da Woiwodschoft Karpatnvoaland in Poin.
Gmoa.
Za da Landgmoa ("gmina wiejska") Gawłuszowice ghean foingde siem Ortschoftn mid am Schulznamt:
Gawłuszowice, Ostrówek, Kliszów, Młodochów, Brzyście, Krzemienica und Wola Zdakowska.
Hateful Agony

Hateful Agony is a a boarische Thrash Metal-Band vo Minga.
Gschicht.
Zammagfunna hod se de Gruppn 1997. Zeascht hams im Joar 1998 a Demo produziad. Oschliaßend san fünf Oibn gfoigd, de wo sejm vaeffentlichd worn san, und a gmoasame Aufnahm mid "Evil Offering" aus Chile. Des fünfte Oibum "Forward Into Doom" is 2015 üba a Plattenfirma in Hamburg (Violent Creek Records) wiedavaeffentlicht worn. Des sechste Oibum "Plastic Culture Pestilence" is 2018 bei dasejm Firma daschiena und wor des offizielle Debütalbum bei oana Plattnfirma.
De Gruppn ging zwoamoi auf grouse Reisn duach Europa: Im Joar 2016 mid Aggression (Kanada) und im Joar 2018 mid Virus (England). Oanzlne Konzerte hom sie zum Beischbui mid Flotsam and Jetsam, Ratos de Porão oda StoamHamma gspuit.
Da Schlogzeiga is des oanzige Mitgliad, des duachgängig dabei is.
Stil.
De Band schbuit a Variantn vom Thrash Metoi, wia sie "in den Achtzigrn sowia friahn Neinzigrn" populär wor. Ois Referenzn wern unta andam Destruction und Foabiddn bzw. Testament, Slaya oda Kreatoa gnennt. Singn doan se af englisch.
Münchener Wingolf

Da Münchener Wingolf, aa Mingaa Wingoif (Mch) is a christliche, farbentrogend, nixchlogend Studentnvabindung in da boarischn Landeshauptstod Minga. Ea gehört am Wingoif an, am ältesdn Dochvaband vo Studentnvabindungen in Deitschland. Da Mingaa Wingoif war de easte evangelische Vabindung und mid da Aufnahme vo Katholikn ob 1897 aa de easte christliche Vabindung Mingas. Wia olle Mitgliada des Wingolfsbunds lehnt ea Duell und Mensur ob. 
Gschicht.
Am 18. Dezemba 1896 greadete a Freindeskreis aus Studentn in Minga de evangelische Studentnvabindung Wittenbeagia mid den Farbn woass-goid-roud. Am 27. Obril 1897 folgte da Zuasammenschluss mid oana bereits seit End da 1880ea Joare bestehendn Wingolfsvaeinigung zua Wingolfsvabindung Wittenbeagia. Damit einha gingn da Eintritt in den Wingolfsbund, de Onahme da nein Farbn schwoaz-woass-goid und de Eaweiderung zua oana übakonfessionelln christlichn Vabindung. Am 15. Mai 1900 wurde da Nama Mingaa Wingoif ognomma. Exakt a Joar schbada wurde ois Tochtervabindung da Minchna Wingoif an da Technischn Houchschui grindt, da im Oktoba 1908 vadogt und mid da Muadavabindung vaeinigt wurde. 1926 übanahm da Mingaa Wingoif den Voaoat des Wingolfsbunds und in den 1950ea Joarn zwoamoi den Voasitz des Mingaa Interkoapoaierdn Convents.
's bestäd a narrisch enge Beziehung zum Wingoif zua Wean. Gmoasam mid am Ealanga Wingoif und de Wingoifsvabindung Chattia zua Wiazburg war de Vabindung Mitgliad in da Pappenheima Konvention.
River Ayr

Da Ayr (gälisch: Uisge Àir) is a uma 65 km longa Fluss in Schottland. 
De Quej van Fluss is da Sää Glenbuck Loch in East Ayrshire. Sei Valaff fiahd imma in westliche Richtung duach Woadn und kloane Ortschoften. De letzdn via Kilometa fliassda duach de gleinamige Stod Ayr und mindd on dean Hofn in an Firth of Clyde.
Sei wichtigsdn Zuafliss san: Greenock Water, Lugar Water, Water of Fail und Water of Coyle.
Irische Sää

De Irische Sää (dt.: Irische See, (, ) trennd de Insln Irland und Großbritannien.
Geografie.
De Irische Sää is im Sidn duach'n St.-Georgs-Kanoi (zwischn Irland und Wales) mid da Kejtischn Sää und im Noadn duach'n Noadkanoi (zwischn Irland und Schottland) mid da Schottischn Sää und domid mid'm offna Atlantik vabundn.
De Meearesfläch bedrogd 46.007 km², as Voluma 2800 km³ ba ana duachschnittlichn Diafe vo nua 52 Meta.
Noch da guiting Definizion vo da Internationaln Hydrographischn Oaganisazion vo 1953 wia'm Oabatsentwuaf vo 2002 wead da Noadkanoi vo da Schottischn Sää zuagrechnd, da gressde Tei van St.-Georgs-Kanoi vo da Irischn Sää. Diesa St.-Georgs-Kanoi im engan Sinn mochd uma 40 % vo da Irischn Sää im weidan Sinn aus, de Irische Sää im engan Sinn 60 %.
Om Iwagong zwischn beidn liegd voa da Gstod vo Wales de gressde Insl in diesm Meea, Anglesey mid 714 km². De zwoatgressde is mid 572 km² de Isle of Man in da Middn vo da Irischn Sää im engan Sinn. A poa wesntli kloanare weidare Insln gibd's voa de Gstod vo Irland, Wales und da Isle of Man.
Ekologie.
De Irische Sää is a Laichgebiet vo da Noadseemakrele.
In de Irische Sää wean unta ondam de radioaktiv blostdn Obwassa vo da Atomolog Sellafield eihgloadd.
Z'glei bfindn se in da Irischn Sää meahrare Offshore-Windparks (vgl. aa: Listn vo de Offshore-Windparks).
Feahvabindunga.
Irland-Feahn neadli vo da Irischn Sää:
Feahn duach de Irische Sää:
Irland-Feahn sidli vo da Irischn Sää:
In da Vagongaheit hod's z'dem imma wieda Plen gem, de Quearung vo da Irischn Sää midhuif vo omIrische Sää-Tunnl z' ealeichdan.
Malmesbury

Malmesbury is a Stod in Wiltshire, England und liegd om Fluss Avon. De Eihwohnazoih bedrogd 5380 (Stond: 2011).
Malmesbury is's ejdasde Borough vo England und fia seine aus'm 12. Joarhundad stommnde Abtei bekonnd. As Klosta sejbst is owa ejda, denn Kini Æthelstan guid ois iah Patron. A großa Tei vo da Abtei is no eahoidn, obwoih Feia und Heinrich VIII. oanige Tei zastead hom. Zu de bekonndastn Peasenlichkeitn vo da Abtei aus'm Middloita zehjn: da Historika Wilhelm vo Malmesbury und da Benediktinamönch Eilmer vo Malmesbury, dem a easchta Gleitflug im 11. Joarhundad zuagschriem wead.
Wiatschoft.
Obwoi Malmesbury oanst a Zentrum vo da Heastejung vo Spitze woa, hod de industrieje Revoluzion wenig Auswirkunga ghod. 1877 is da Oschluss on's britische Eisnbohnetz eafoigd; da Bohhof is 1960 gschlossn worn.
Malmesbury is da Haptsiez van Technologieuntanehmen Dyson, wos insbsondare fia Staubsauga bekonnd is.
Malmesbury (Sidafrika)

Malmesbury is a Stod in da sidafrikanischn Provinz Westkap. Se is Vawoitungssiez vo da Local Municipality Swartland im Distrikt West Coast.
Geografie.
Im Joar 2011 hom in Malmesbury 10.299 Eihwohna glebd; zamm mi de unmiddlboa bnochboadn Siedlunga, insbsondare: Ilinge Lethu und Wesbank, hod's 35.897 Eihwohna. Malmesbury is Haptort vo da Region Swartland und liegd uma 70 Kilometa neadli vo Kapstadt.
Gschicht.
1703 san easchte Farmen om heiting Ort im Toi van "Diep River" eihgrichdd worn; 1743 is da Ort grindd worn. De fimfte holländisch-reformiade Gmoa in da Geschicht vo Sidafrika is in Malmesbury entstondn. Da domoiige Ort "Zwartlands Kerk" is 1829 z Eahn vo James Harris’, 1. Earl of Malmesbury in Malmesbury umbnennd worn. Da Grof woa da Schwiegavoda van domoiing Gouverneur vo da Kapkolonie, Sir Lowry Coles. 1860 hod Malmesbury Gmoastatus eahoidn.
Om 29. Septemba 1972 hod se ba Malmesbury a schwaara Eisnbohunfoi eaeingd, ois a Peasonazug mid nein Wong entgleisd is. Uma 100 Menschn san gstorm.
Wiatschoft und Vakeah.
Malmesbury is agrarisch pregd, vo oim duach Droadobau, Weinbau sowia Schof- und Gfliaglzucht. De National Route 7 fiahd in Noad-Sid-Richtung unmiddlboa on Malmesbury voabei und vabinddd Moorreesburg im Noadn mid Kapstadt im Sidn, die R45 fiahd noadwestweats Richtung Saldanha und sidostweats noch Paarl, weahnd de R46 noch Ceres im Ostn fiahd. De R315 schliassli vabindd Malmesbury mi de westli glengne Orte im Gstodbereich, etwa Darling.
Malmesbury hod on Kopfbohhof on da Bohstreckn (Kapstadt–)Kraaifontein–Bitterfontein, de im Guitavakeah bediand wead.
In da Stod stähd's Gfengnis "Malmesbury Correctional Centre."
Sunstigs.
De Malmesbury-Gruppe is de ejdasde Gstoafoamazion van Gebiet. Se stommd aus dem spadn Prekambrium und bstähd aus Grauwacke und Schiefa.
Vihula

Vihula (dt.: Viol) woa a Landgmoa im estnischn Kroas Lääne-Viru mid ana Fläch vo 364,91 km². Se hod 2009 Eihwohna (Stond: 1. Jenna 2010) ghod.
Vihula is easchtmois 1241 uakundli eawehnd worn. 60 % vo da Fläch hom zan Nationalpark Lahemaa ghead. 72 % vo da Fläch woa vo Wäida bedeckd.
Nem om Haptort Võsu (dt.: "Wösso") hod de Gmoa dee Deafa: Aasumetsa, Adaka, Altja, Andi, Annikvere, Eisma, Eru, Haili, Ilumäe, Joandu, Kakuvälja, Karepa, Karula, Käsmu, Kiva, Koljaku, Koolimäe, Korjuse, Kosta, Lahe, Lauli, Lobi, Metsanurga, Metsiku, Muike, Mustoja, Natturi, Noonu, Oandu, Paasi, Pajuveski, Palmse, Pedassaare, Pihlaspea, Rutja, Sagadi, Sakussaare, Salatse, Tepelvälja, Tidriku, Tiigi, Toolse, Tõugu, Uusküla, Vainupea, Vatku, Vergi, Vihula, Villandi, Võhma und Võsupere umfossd.
Zan Gmoagebiet hod de neadlichsde estnische Insl ghead, Vaindloo, mid iahm briahmdn Leichttuam. Af'm Gmoagebiet san de bedeitndn und guad eahoitne ehemois deitschbaltischn Guadsolong vo Palmse, Sagadi und Vihula gleng. Bsondas sengsweat san de Ruina vo da on da Ostsee glengne Oadnsbuag Toolse (dt.: "Toolsburg"). Se is 1471 duach'n Ordnsmoasta Johann Wolthus vo Herse († 1472) zan Schutz van eatlichn Hofn grindd und im Noadischn Kriag Ofong van 18. Joarhundad zastead worn.
Wheaton, Illinois

Wheaton is a Stod und Vawoitungssiez van DuPage County im US-amerikanischn Bundesstot Illinois. Im Joar 2000 hod Wheaton 55.416 Eihwohna und a Fläch vo 29,2 km² ghod. Se liegd in da Metropolregion Chicago, uma 40 km westli vo da Innenstod vo Chicago.
Gschicht.
Da Ort is im Joar 1837 grindd worn. Im Joar 1848 is in Wheaton a Eisnbohdepot baud worn. Im Joar 1857 hod da Ort de Obstimmung valoan, ob se de Countyvawoitung in Wheaton oda in Naperville bfindn soi. De eaneite Obstimmung im Joar 1867 is mid'm Stimmavahejtnis 1686 za 1635 gwunna worn. Im Joar 1868 is's Grichtsgebaide featiggstejd worn.
Naperville hod de Hearausgob van Countyarchivs bglehnd. As Archiv is in Chicago afbwoahd worn, wo's 1871 im Großn Brond vo Chicago zastead worn is.
Im Joar 1873 is in Wheaton a Buachlodn eaeffnd worn, aus dem spada de Buachhondlskettn Barnes &amp; Noble heavoagonga is.
De Eihwohnazoih is vo de 1950a Joar bis zan Ofong vo de 1990a Joar schnej gwoxn. Im Joar 1975 is's Wheaton Center mid 758 Wohnunga baud worn; vo sechs Gebaide hom zwoa je 20 Etaschn.
Vakeah.
As Bohnetz vo da um Chicago täting "Northeast Illinois Regional Commuter Railroad Corporation" beinhoidd zwoa Bohstaziona im Stodgebiet vo Wheaton. De Stod wead aussadem duach de Bohlinie "Union Pacific/West Line" mid Chicago vabundn.
Buidung.
In Wheaton is's private evangelikoie Wheaton College mid fost 3000 Studentn tätig. Es is im Joar 1860 grindd worn. Za de Alumni van College ghean: Daniel Coats, William Lane Craig, Wes Craven und Billy Graham.
Kuita.
In da Stod is's im Joar 1925 eabaude "Wheaton Grand Theater" aktiv. Es is bis zan Joar 2002 renoviad worn und bfindd se seit 2005 unta Denkmoischutz ("National Register of Historic Places").
Metropolregion Chicago

De Metropolregion Chicago (aa: Chicagoland gnennd) is mid uma 9,6 Milliona Eihwohna (Stond: 2010) unta de 30 gressdn Metropolregiona vo da Wejd. Se eastreckd se iwa meahrare Countys in de US-Bundesstootn: Illinois, Indiana und Wisconsin.
De gressdn Voaorte vo Chicago hom iwa 100.000 Eihwohna und san namadli:
Foingde Voaorte hom zwischn 60.000 und 100.000 Eihwohna:
Zwischn 10.000 und 60.000 hom unta ondam:
Countys vo da Metropolregion Chicago.
De Metropolregion Chicago bstähd aus insgsomt 15 Countys. Dovo bfindn se zehn im Bundesstoot Illinois, via im Bundesstoot Indiana und a County im Bundesstoot Wisconsin. In da Tabej afgfiahd san de Eihwohnazoihn vo de Voikszehjunga (Zensus) zwischn 1950 und 2010.
¹ County woa om Dog vo da Voikszehjung no ned Tei vo da Metropolregion Chicago
Ungeziefa

Ois Ungeziefa (dt.: Ungeziefer) bezeichnd ma im Oigmoana kloanare Viecha, de uneawinschd san. Hiabei wead da Begriff haifig ois Synonym fia Schädlinge oda soiche viecha, de Kronkheitn iwadrong oda de'm Menschn lestig eascheina (schau: Lestling), bnudzd. In da Umgongssproch wean haifig aa Viecha, de unschedli und ungfeahli san, owa Ongst oda Ekl eareng, ois Ungeziefa bezeichnd.
Ehnli wia Kraut und Unkraut is da Begriff Ungeziefa ois Gengstick zan Geziefa entstondn. Damit waren Tiere gemeint, die für ein Opfer tauglich sind.
Vest-Agder

Vest-Agder (dt.: West-Agder) is de sidlichsde Provinz (Fylke) in Norwegn, de on de Provinzn Rogaland und Aust-Agder ("Ost-Agder") grenzd und zan Landestei Sørlandet ghead. Om hom Eihwohna de Provinz bewohnd. De Gsomtfläch bedrogd 7.276 km² (Landfläch 6.679 km²). Da Vawoitungssiez is Kristiansand.
Voa da Reform vo 1919 hod de Provinz "Lister og Mandals amt" ghoassn und woa in de beidn namasgemdn Vogtein eihteid.
Vest-Agder is da westliche Tei vo da ehemoing historischn Provinz Agder, in dem de heitige Fylke liegd. As domoiige Agder entsprichd im Umfong in etwa'm etzing Landestei Sørlandet.
In Vest-Agder eascheind "Lister" (ehemois: "Farsunds Avis"), de kloansde Dogeszeiung vo Norwegns
Woppn.
Bschreibung van Woppn: In Grea a goidne ausgrissne Oach mid sechs Äste und je drei Oachnbladdl on iahna.
Kommunen.
Eihwohna om , Rongfoige noch Eihwohnazoih
Religion.
Vest-Agder wead aa de „Schnoin om norwegischn Biblgiatl“ gnennd. Da Otei vo Kiachgenga, de efta ois sechs Moi im Joar an Goddesdianst bsuachn, liegd vo ba 33 % und domid dopped so hoch wae im landesweidn Duachschnitt.
De Christliche Volkspartei eazuid af'm Sørlandet iahre bestn Eagebnisse. Ba da Stortingswoih 2009 hod se in de Kommunen: Hægebostad und Audnedal über 30 Prozent eahoidn.
In diesn Ortschoftn lem vui praktiziande Kristn, sowoih Midglieda vo da lutherischn Landeskiach ois aa Ohenga vo unobhengige Gmoana wia da Pfingstbewegung. Ois Beispui vo ana bedeitndn kristlichn Peasenlichkeit, de in Vest-Agder gboan is, sei de Diakonisse Elisabeth Fedde gnennd.
Le Lioran

Super Lioran is a franzesische Wintaspoatstazion in da Beagregion Monts du Cantal im Département Cantal.
De Toistazion liegd af'm Gebiet vo da Gmoa Laveissière af ana Häh vo om Plomb du Cantal. As Schigebiet vo 150 ha liegd af'm Gebiet vo de Gmoana: Laveissière, Saint-Jacques-des-Blats und Albepierre-Bredons.
Gschicht.
Easchlossn is's Schigebiet 1906 worn.
Osiedle

Osiedle ist in Poin da Begriff fia Siedlung bzw. Wohngebiet und ois soicha aa in vui Ortsnama eihgonga. Ofd is diese Bezeichnung fia Plottnbauviadl aus da Nochkriagszeid (Osiedle mieszkaniowe) vawendd worn. Zwischn 1954 und 1972 woa da Begriff Osiedle a offizieje administrative Eihheit in da Stodgliedarung.
Nowa Huta (Kartuzy)

Nowa Huta [] (kaschubisch: Nowô Hëta, : Nowahutta) is a Doaf in da Gmina Kartuzy, in da poinischn Woiwodschoft Pommern. Es liegd 15 km noadwestli vo Kartuzy "(Karthaus)" und 40 km westli vo Danzig.
Powiat Kartuski

Da Powiat Kartuski (kaschubisch: Kartësczi kréz) is a Powiat "(Kroas)" in da poinischn Woiwodschoft Pommern. Da Powiat hod a Fläch vo 1120,04 km² und 131.071 Eihwohna (Stond: 31. Dezemba 2016). 
Gschicht.
Da Powiat Kartuski hod vo 1920 bis 6. Aprui 1945, mid Untabrechung duach de deitsche Bsotzungszeid 1939–1945, za da Woiwodschoft Großpommerellen ghead und is im Zug vo ana Gebietsreform om 7. Aprui 1945 on de nei gschoffne Woiwodschoft Danzig kemma.
Gmoana.
Da Powiat umfossd foingde Gmoana:&lt;br&gt;
Landgmoana:
Stod-und-Land-Gmoana:
Städt im Landkroas:
Gmina Chmielno

De Gmina Chmielno is a Landgmoa im Powiat Kartuski vo da Woiwodschoft Pommern in Poin. Iah Siez is's gleinamige Doaf (: "Chmelno", kaschubisch: "Chmielno") mid 1721 Eihwohna (Stond: 31. Dezemba 2011).
Geografische Log.
De Gmoa liegd in da säänreichn Kaschubischn Schweiz im ehemoiing Westbreissn, oanige Kilometa westli vo Kartuzy, "(Karthaus)", 20 Kilometa neadli vo Kościerzyna "(Berent)" und 40 Kilometa westli vo Danzig.
Gliedarung.
Za da Landgmoa (gmina wiejska) Chmielno ghean zehn Ortstei "(deitsche Nama bis 1945)" mid om Schujznamt ("sołectwo"):
Weidare Ortschoftn vo da Gmoa san:
Gmina Kartuzy

De Gmina Kartuzy [] is a Stod-und-Land-Gmoa im Powiat Kartuski vo da poinischn Woiwodschoft Pommern in Poin. Iah Siez is de Kloastod Kartuzy (: "Karthaus"; kaschubisch: "Kartuzë") mid 14.716 Eihwohna (Stond: 2016).
Geografie.
De Stod liegd in da historischn Landschoft Pommerellen, in da säänreichn Kaschubischn Schweiz, uma 32 Kilometa westli vo Danzig.
Gschicht.
As Gebiet vo da Gmoa hod scho vo 1920 bis 1939 za da poinischn Woiwodschoft Pommerellen ghead. Kartuzy hod 1923 de Stodrechte eahoidn.
Vo 1975 bis 1998 hod de Gmoa za da Woiwodschoft Danzig ghead.
Gliedarung.
De Stod-und-Land-Gmoa Kartuzy gliedad se nem om gleinaming Haptort in foingde 24 Orte mid om Schuiznamt:
Weidare de Schuiznemta zuagoadnde Ortschoftn san: Burchardztwo, Bylowo-Leśnictwo, Dzierżążno-Leśnictwo, Sitna Góra, Sianowo Leśne und de Woidsiedlung Mirachowo.
Vakeah.
Bis 1994 bzw. 2000 hod Oschluss on de Bohstreckn Pruszcz Gdański–Łeba bstondn, de aus Rentabilitetsgrindn gschlossn worn is. Seit 1. Oktoba 2015 bstähd reglmäßiga Peasonanohvakeah vo Kartuzy zan Feanvakeahsbohhof Gdańsk Wrzeszcz "(Danzig-Langfuhr)". Da Ort Kiełpino in da Gmoa hod on Hoitepunkt on da Bohstreckn Nowa Wieś Wielka–Gdynia.
Žuta Lokva

Žuta Lokva is a Ortschoft in da Gespanschoft Lika-Senj, Krowozien, mid 37 Eihwohna (Stond: 2001). De Ortschoft ghead za da Großgmoa Brinje. Af Deitsch bedeidd da Ortsnam „gejba Tuimpl“.
Geografie.
Žuta Lokva liegd im Noadn vo da landwiatschoftli pregdn Lika, im sidwestlichn Tei van Beziak Brinje. As Gmoagebiet grenzd on de Deafa: Melnice, Rapain Klanac, Prokike und Vrzići.
Gschicht.
Scho seit da Antike hod da Ort oan wichting Vakeahsknotnpunkt buidd, dea's kontinentoie Binnenland iwa a Soizstroß (spada aa ois Josephinische Stroß bekonn) vo Karlovac iwa Josipdol mid Senj on da Gstod vabundn hod. Seit 1780 hod driwa naus duat a Postvabindung bstondn, de zan Haptquartia van Likana Regiment in Gospić gfiahd hod.
Gspanschoft Lika-Senj

De Gspanschoft Lika-Senj (dt.: Gespanschaft Lika-Senj, [] (krowodisch: Ličko-senjska županija, italienisch: Regione della Licca e di Segna) is a Gspanschoft im Noadwestn vo Krowozien. Se reichd vo da neadlichn Adria im Westn bis za da Grenz za Bosnien-Herzegowina im Ostn. Se umfossd'n sidlichn Tei van Krowodischn Gstodland (krowodisch): "Hrvatsko Primorje") um de Stod Senj, on neadlichn Tei vo da Insl Pag und de im Landesinnan glengne Landschoft Lika. Se hod a Fläch vo 5350 km² und 50.927 Eihwohna (Voikszehjung vo 2011). Vawoitungssiez is Gospić.
Bevejkarung.
De Gspanschoft Lika-Senj is de krowodische Gespanschoft mid da gringsdn Bevejkarungsdichte.
Zammsetzung vo da Bevejkarung noch Nationalitetn (Datn vo da Voikszehjung vo 2011):
De Ozoih vo de Serbn hom se im Zug vo da Ruckkeah vo serbische Flichtling in de letzdn Joar wieda etwos eahähd hom deafn.
Städt und Gmoana.
De Gspanschoft Lika-Senj is in 4 Städt und 8 Gmoana gliedad. Diese wean nochstehnd jeweis mid da Eihwohnazoih zu da Zeid vo da Voikszehjung vo 2011 afgfiahd.
Frochtschifffoaht

De Frochtschifffoaht (dt.: Frachtschifffahrt) is da Iwabegriff fia'n Transport vo Guita in Binnen- und Sääschifffoaht. Se wead mid Frochtschiffe duachgfiahd.
Letztare untascheidd de Linien- und Trampschifffoaht. Weahnd in da Linienschifffoaht noch festn Foahplän af voagemne Routn gfoahn wead, stitzf se de Trampschifffoaht af Foahtn noch Ogebot und Nchfrog. Da Vakeahsdrega Schifffoaht is voa oim fia Massnguita, Containa und Schweaguita geeingnd.
Lunigiana

Lunigiana is a historische Region in Italien, de se im sidlichn Tei vo da Region Ligurien und im neadlichn Tei vo da Region Toskana bfindd. 
Log.
Lunigiana hod de heit sidligurische Provinz La Spezia und noadtoskanische Provinz Massa-Carrara umfossd und liegd im Eihzugsgebiet vo da Magra und dean Mindung ins Ligurische Meea. Se reichd van Val di Magra bis in de: Gebiagslandschoftn Versilia und Garfagnana sowia bis noch Sarzana und Albareto in der Provinz Parma. 
Lunigiana eafossd z'dem de: Cinque Terre, as Val di Vara, on Goif vo La Spezia (aa: "Golfo dei Poeti" gnennd) und de Apuanischn Oipn.
Gschicht.
In da Region is de gressde Ozoih vo Statuenmenhirn, d'runta aa meahrare weibliche, van 3. und 2. Joartausnd v. Kr. af'm italienischn Festland gfundn worn. Da Nam "Lunigiana" leitd se ob vo da Stod Luna, im Remischn Reich "luni" (dt.: „Monde“) gnennd. Seit'm 13. Joarhundad woa de Region unta'm lateinischn Nam "Provincia Lunisanae" bekonnd und eng mid da Famij vo de Malaspina vabundn. Viazehn vo de Gmoana hom se im vaoanigtn Italien za da "Comunità montana Lunigiana" zammgschlossn. Siez vo da Gmoaschoft is in Fivizzano.
Tinetto

Tinetto is a kloane italienische Insl zwischn om Ligurischn und'm Tyrrhenischn Meea (zwischn Noadwestgstod vo Italien und Korsika). Mid de zwoa noheglengne Insln Palmaria und Tino buidd's on Archipel voa Porto Venere. 
1997 is de Insl zamm mid: de Insln Tino und Palmeria, sowia da Ortschoft Porto Venere und'n noadwestli glenge Cinque Terre zan UNESCO-Wejdkuituaeabe eaklead worn.
Saint-Marcel (Saône-et-Loire)

Saint-Marcel is a franzesische Gmoa mid Eihwohna (Stond: ) im Département Saône-et-Loire in da Region Bourgogne-Franche-Comté. Se ghead zan Arrondissement Chalon-sur-Saône und zan Kanton Saint-Rémy.
Nochboagmoana vo Saint-Marcel san: Châtenoy-en-Bresse im Noadn, Oslon, Lans und Épervans im Ostn, Lux im Sidn und Chalon-sur-Saône im Westn.
Powiat Szczecinecki

Da Powiat Szczecinecki is a Powiat ("Landkroas") im Sidostn vo da poinischn Woiwodschoft Westpommern mid da Kroasstod Szczecinek. Af'm Gebiet van Landkroas in da Gmoa Biały Bór liegd de häxde Eahebung vo Westpommern mid .
Städt und Gmoana.
Da Powiat Szczecinecki (Kroas Neistettin) umfossd sechs Gmoana:
Stodgmoa:
Stod- und Landgmoana:
Landgmoana:
Societas Europaea

A Societas Europaea oda Eiropäische Gsejschoft (dt. "Europäische Gesellschaft") da Rechtsfoam fia Aktiengsejschoftn innahoib vo da Eiropäischn Union(EU) ois wiaraa im Eiropäischn Wirtschoftsraum. 
D SE wead in deitschn EU-Dokumentn Europäische Aktiengesellschaft gnennd und umgangssprochl desweng aa ois Europa-AG.
Gengmocht

Da Begriff Gengmocht (dt.: Gegenmacht, (engl.: countervailing power) bezeichnd de Meglikeit vo da Kompensazion vo ana oaseiting Moaktmocht duach a weidare Mocht af da ondan Moaktseite, em da Gengmocht. Diese organisiad se sejbststendig.
Da Begriff is easchtmois ba John Kenneth Galbraith aftauchd. A bsondare Karriea hod da Begriff in da sozialwissnschoftlichn Literata iwa Gweakschoftn gmochd. Iahr kollektive Vahondlungsmocht korrigiad de Resujtate van reina Moaktprozess. Lohnhäh und Vateijungsproporziona san insofean aa ois Eagebnis vo Gengmocht z begreifn.
Ned z vawexln mid "countervailing strategy", a Nuklearstrategie vo da USA.
Gardarike

Gardarike (oidisländisch: Garðariki) is de oidnoadische Bezeichnung fia de Kiewa Rus in Isländasagas im 13. Joarhundad. 
Bezeichnung.
Af Runenstoana in Schwedn is im 11. Joarhundad da Begriff "karþ" (oidnoadisch "garðar") eawehnd worn, woahscheinli fia's Gebiet vo de Kiewa Rus.
In Isländasagas is im 13. Joarhundad de Bezeichnung "garðariki" fia des Gebiet easchiena.
"garðar" is's germanische Woat fia: "Buag, umzainds Glände". Doraus hod se's slawische "gard" fia "Buag" entwickld
"riki" hod: "Reich", "garðariki": "Reich vo de Buagn" bedeidd.
Gschicht.
Seit'm 8. Joarhundad hom skandinavische Kaffleit und Kriaga (Waräga) Siedlunga entlong vo de großn Fliss: Wolchow und Dnjepr af'm Weg ins Byzantinische Reich (Ladoga uma 750) grindd.
Uma 864 is's Herrschoftsgebiet vo de skandinavischn Rus um Ladoga und Holmgard, de "Nowgoroda Rus" entstondn. Uma 884 is's Gebiet eaweidad worn za da "Kiewa Rus". 
In de Sagas san eawehnd worn:
Bray (Berkshire)

Bray is a Doaf und a Vawoitungseihheit im District Windsor and Maidenhead in da Grofschoft Berkshire, England. Bray is on da Themse gleng und 20 km vo Reading entfeand. Im Joar 2016 hod's 9159 Eihwohna ghod. Bray is 1086 im "Domesday Book" ois "Brai" eawehnd worn.